OpenLLM-France/wikimedia huggingface dataset:
# Boscos mediterranis nord-africans

Els boscos mediterranis nord-africans són una ecoregió de bosc mediterrani de l'ecozona paleàrtica definida pel WWF que s'estén per les planes costaneres del Magrib, al nord de les muntanyes de l'Atles, i ocupa uns 357.900 quilòmetres quadrats. Inclou les terres baixes i d'altitud mitjana de la meitat septentrional del Marroc, Algèria i Tunísia, les ciutats autònomes espanyoles de Ceuta i Melilla i una àrea aïllada a la península Cirenaica de Líbia.

## Flora

La vegetació hi és molt variada. Se n'han descrit cinc tipus principals:
* Pinedes xeròfiles, dominades pel pi blanc (Pinus halepensis)
* Boscos africans de tetraclinis (Tetraclinis articulata)
* Suredes (alzina surera, Quercus suber), amb llorer, arbocer, bruc boal, grèvol, aladern de fulla estreta, Cytisus villosus, murtra i marfull
* Alzinars i garrigars (Quercus ilex i Quercus coccifera)
* Màquies, formades principalment per ullastres (Olea europaea) i garrofers (Ceratonia siliqua)

## Fauna

En aquesta ecoregió hi ha una gran varietat de rèptils.

## Estat de conservació

El bosc mediterrani nord-africà es troba en una situació de perill crític. Hi ha una considerable densitat de població i un augment de la desforestació.

## Referències

* ↑ Charco, Jesús. El bosque mediterráneo en el norte de Africa: Biodiversidad y lucha contra la desertificación. Madrid: Agencia Española de Cooperación Internacional, 1999. ISBN 9788472328259.
# Tsushima

«Tsushima» té aquests significats:
* Toponímia:
** Tsushima (Aichi), ciutat de la prefectura d'Aichi, al Japó
** Tsushima (Nagasaki), ciutat de la prefectura de Nagasaki, al Japó, situada a l'illa de Tsushima
* Geografia
** Illa de Tsushima, illa de la prefectura de Nagasaki
# Anne-Françoise Moreau

Anne-Françoise Moreau, de nom religiós Maria de Sant Just, nascuda a Rouans el 9 d'abril de 1866 i morta decapitada el 9 de juliol de 1900 a Taiyuan, a la província de Shanxi (Xina), és una religiosa de la Congregació de les Franciscanes Missioneres de Maria, canonitzada per Joan Pau II el 2000. La seva festa, amb els 120 màrtirs de la Xina, és el 9 de juliol.

## Biografia

Va néixer el 9 d'abril de 1866 al petit poble de la Faye, al departament del Loira Atlàntic. El seu pare, un agricultor força ric, era conegut al poble per la seva caritat i el seu ajut per als necessitats. Encara jove, perd el seu pare i hagué de responsabilitzar-se de la venda de productes agrícoles. Però ja sent la crida per sortir de casa. «Em sembla», va dir un dia a un cosí, « que Déu em demana que faci alguna cosa fantàstica. Vull anar a la Xina, donar la meva vida als xinesos». La seva mare s'oposà a la seva vocació i volia que tingués un bon matrimoni, però Anne seguí ferma. Fins i tot sense acomiadar-se dea la seva família, va marxar al noviciat el 1890. Va començar la seva vida religiosa amb entusiasme tot i que el seu cor desapareixia de la separació de la seva família. I després arribà la prova: dubtà de la seva vocació, que ja no li semblava tan atractiva, i ja no sentia el mateix zel apostòlic. El treball senzill i poc espectacular que se li demanava li semblava insuportable ... El futur l'espanta, pateix escrúpols, dubtes sobre la presència de Jesús en l'Eucaristia...
La mort de la seva mare s'afegí al seu dolor, però la voluntat de Déu s'havia convertit en la seva força. A Vanves va aprendre a utilitzar màquines d'impressió, a fer sabates per a les germanes i va fer mil treballs petits per ajudar i donar suport a la comunitat.
Després dels seus vots perpetus, va ser enviada a la Xina. Descrigué el viatge amb humor i, a l'arribada, posà tots els seus talents al servei de la comunitat i dels orfes. Escrigué: «Em sembla que sempre he viscut aquí. Agraeixo a la Mare de Déu que sempre he respost, i és un consol per a mi dir-li, Mare, que els meus judicis han acabat'».
Però en esclatar la revolta dels bòxers, el governador de la província prohibí la pràctica del cristianisme. Les religioses, (Marie-Amandine, Marie-Hermine de Jésus, Maria de la Pau, Maria de Santa Natàlia, Maria Clara i Marie-Adolphine) a més d'altres missioners (monsenyor Fogolla, el pare Élie Facchini i el vicari apostòlic, Grégoire Grassi), van ser detingudes el 6 de juliol de 1900 i decapitades tres dies després. Abans de morir van cantar conjuntament el Te Deum
Van ser beatificada amb les seves companyes pel Papa Pius XII el 27 de novembre de 1946 i canonitzada pel Papa Joan Pau II l'1 d'octubre del 2000. La seva festa se celebra el 9 de juliol.

## Referències

* ↑ Voir sainte Marie de Saint Just sur le site Nominis.
* ↑ Voir l'histoire des 120 martyrs de Chine sur le site du Vatican.

## Enllaços externs

* Santa Marie de Saint Just Arxivat 2017-09-20 a Wayback Machine. a la pàgina de les Franciscanes Missioneres de Maria (francès)
# Timolau de Corint

Timolau de Corint (en llatí Timolaus, en grec antic Τιμόλαος) era un dirigent polític de Corint que va ser subornat per Timòcrates de Rodes quan aquest darrer fou enviat a Grècia pel sàtrapa de Lídia, Tritaustes, que buscava obtenir el suport del major nombre possible de dirigents grecs per fer la guerra a Esparta i aconseguir el retorn d'Agesilau II que feia una campanya victoriosa a l'Àsia Menor (396 aC).
Apareix després en una assemblea a Corint on es van trobar els estats que s'havien aliat contra Esparta (395 aC) originant l'anomenada guerra de Corint. El discurs que va fer en aquesta ocasió el transcriu Xenofont. També en parla Pausànias.

## Referències

* ↑ 1.Timolaus a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1139
# Valdorros

Valdorros és un municipi de la província de Burgos a la comunitat autònoma de Castella i Lleó. Forma part de la Comarca del Arlanza. Un dels seus atractius és el Valdorrock, festival de rock on hi ha participat grups espanyols com Tierra Santa, Barón Rojo, Obús o Saratoga.
Evolució demogràfica :
| 1991 | 1996 | 2001 | 2004 |
| 100 | 124 | 125 | 168 |
# Angel's Last Mission: Love

Angel's Last Mission: Love (Hangul: 단, 하나의 사랑; RR: Dan, Hanaui Sarang) és una sèrie de televisió sud-coreana del 2019 protagonitzada per Shin Hye-sun, Kim Myung-soo, Lee Dong-gun, Kim Bo-mi, Do Ji-won i Kim In-kwon. Es va emetre els dimecres i dijous de KBS2 a les 22:00 (KST) del 22 de maig a l'11 de juliol de 2019.

## Repartiment

* Shin Hye-sun - Lee Yeon-seo/Giselle
* Kim Myung-soo - Dan/Kim Dan/Yoo Seong-woo
* Lee Dong-gun - Ji Kang-woo
* Kim Bo-mi - Geum Ni-na
* Do Ji-won - Choi Yeong-ja
* Kim In-kwon - Hu

## Referències

* ↑ Error: hi ha títol o url, però calen tots dos paràmetres.«» (en coreà). Hankookilbo, 08-04-2019. [Consulta: 10 abril 2019].
# Bula Atumba

Bula Atumba és un municipi d'Angola que forma part de la província de Bengo. Té una superfície de 3.604 km² i una població de 16.047 habitants. Limita al nord amb el municipi de Quitexe, a l'est amb el de Banga, al sud amb el de Gonguembo i a l'oest amb els de Pango-Aluquém i Dembos.

## Subdivisions

Comprèn dues comunes:
* Bula (o Bula Atumba)
* Quiage

## Referències

* ↑ «Censo 2014 do INE de Angola», 2014. Arxivat de l'original el 2017-07-11. [Consulta: 26 desembre 2023].
* ↑ Município do Bula Atumba necessita de um médico, portalngop.co, 14 de febrer de 2011
* ↑ Bengo: Conservatória do Bula Atumba emite mais de 500 documentos diversos Arxivat 2017-03-23 a Wayback Machine., portaldeangola, 6 de novembre de 2013

## Enllaços externs

* Bloc de Bula Atumba (port.)
* Perfil del municipi Bula Atumba a www.geoview.info
# Aguaray-Gazú

Aguaray-Gazú o Aguaray-Guazú és un riu del Paraguai, afluent per l'esquerra del riu Paraguay.
Neix a la serralada d'Amambay i creua els departaments d'Amambay i de San Pedro.
En els mapes es distingeixen els rius Aguaray-Gazú i Araguay. L'Aguaray-Gazú desemboca en l'Araguai i aquest en el Paragaui.

## Referències

* Gran Enciclopedia del Mundo, Bilbao, 1965
# Boon

«Boon» té aquests significats:
* Ciutat de Turquia actualment coneguda com a Perşembe
* Districte i vila de Somalilàndia a la regió d'Awdal, vegeu Boon (Awdal)
* Boon (sèrie)
* Boon (maay) és una variant del maay, una llengua de Somàlia, Kenya, Etiòpia i el Iemen.
# Untersturmführer

Untersturmführer va ser un dels rangs del partit Nazi usat tant en la Sturmabteilung (SA, unitat d'assalt) com en la Schutzstaffel (SS, cos de protecció).
La seva traducció bé podria ser 'Líder subaltern d'unitat d'assalt', aquest rang va seguir la tradició de les tropes d'assalt, originades en la Primera Guerra Mundial, en què el títol de Untersturmführer l'exercia el Comandant d'Esquadra. El títol de Untersturmführer era la jerarquia de més baix nivell dels oficials sent la primera a graduar-se de l'Acadèmia militar. Equival al Subtinent.
# Aristòcrates (general)

Aristòcrates (en llatí Aristocrates, en grec antic Άριστοκράτης) fou un general de Rodes en actiu l'any 154 aC.
Va dirigir la guerra que l'illa de Rodes, aquell any va lliurar contra Creta, segons diu Polibi.

## Referències

* ↑ 5.Aristocrates a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 303
Viccionari
# Torrecilla de la Orden

Torrecilla de la Orden és un municipi de la província de Valladolid a la comunitat autònoma espanyola de Castella i Lleó. Fa frontera amb les províncies de Salamanca i Zamora i limita amb Fresno el Viejo, Castrejón de Trabancos, i Cantalapiedra (a la província de Salamanca).

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | | | 17/06/1995 |
| 1999 - 2003 | Miguel Ángel Iglesias Nieto | PP | 03/07/1999 |
| 2003 - 2007 | Miguel Ángel Iglesias Nieto | PP | 14/06/2003 |
| 2007 - 2011 | Miguel Ángel Iglesias Nieto | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 395 | 385 | 383 | 378 | 358 | 352 | 338 | 332 | 321 | 314 |
# Universitat Agrícola del Panjab

La Universitat Agrícola del Panjab a Ludhiana és la universitat agrícola més gran d'Àsia. És una universitat agrícola estatal de l'Índia. Va ser fundada el 1962. Va ser inaugurada formalment pel llavors primer ministre de l'Índia, Pandit Jawaharlal Nehru, el 8 de juliol de 1963. Aquesta universitat va iniciar la Revolució Verda a l'Índia als anys seixanta.
# Ain Dfali

Ain Dfali (àrab عين الدفالي) és una comuna rural de la província de Sidi Kacem de la regió de Rabat-Salé-Kenitra. Segons el cens de 2014 tenia una població total de 24.241 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Boon Kok Tan

Boon Tan Kok és un astrònom malaisi. A l'edat de 17, va ser seleccionat per convertir-se un estudiant de pregrau a la Universitat de Tecnologia de Malàisia, raó del seu rendiment escolar excepcional. Després de completar la llicenciatura en Enginyeria Elèctrica i Electrònica l'any 2001, se li va oferir un lloc de postgrau en Enginyeria Solar, i va ser amb el títol de Màster el 2002. Després d'una carrera docent a la Universitat Tunku Abdul Rahman a Kuala Lumpur, se li va oferir un lloc de doctorat - finançat pel prestigiós premi del Rei de Malàisia - en l'astrofísica d'Oxford per treballar en el desenvolupament de la quàntica limitats detectors coherents per a l'astronomia submil·limètrica. Boon Tan Kok va obtenir el grau D. Phil a Oxford el 2012. En l'actualitat és membre del grup Detectors mil·limètrica de l'astrofísica d'Oxford, liderant el desenvolupament de detectors de THz coherents per l'Atacama Large Millimeter Array (ALMA) i col·labora també amb la Universitat Oberta Wawasan, Malàisia.
La tesi de Boon Tan Kok descriu el desenvolupament de tecnologies de receptor per als instruments d'astronomia submil·limètriques, centrant-se en l'alt rendiment dels detectors criogènics coherents que operen a prop de la bretxa de freqüència del superconductor. El receptor mesclador desenvolupat en el seu treball de tesi va contribuir idees innovadores en les tres parts principals dels mescladors Superconductor-Aïllador-Superconductor (Superconductor-Insulator-Superconductor (SIS). Aquests sistemes de detecció nous aplanen el camí a mescladors THz d'alt rendiment, el que tindrà un fort impacte en l'ona submil·limètrica en l'astronomia.
La tesi doctoral de Boon Tan Kok es va dur a terme en el Departament de Física i Astrofísica de la Universitat d'Oxford, entre octubre de 2007 i juny de 2012, sota la supervisió del Dr. Ghassan Yassin.

## Premis

Boon Tan Kok va rebre el Premi MERAC 2014 a la Millor Tesi Doctoral de Noves Tecnologies, per la seva tesi sobre tecnologies de detecció d'ona submil·limètriques de l'astronomia.

## Referències

* ↑ Lloc web a l'EAS
# Until It Sleeps

«Until It Sleeps» és el tretzè senzill de la banda estatunidenca Metallica, el primer extret de l'àlbum d'estudi, Load, llançat el 21 de maig de 1996. Com en tots els temes de l'àlbum, la cançó està més orientada al rock alternatiu i al blues que al so tan dur dels treballs anteriors. Va esdevenir la cançó més popular de la banda en les llistes estatunidenques, arribant en al desè lloc de la llista principal.
La versió preliminar de la cançó es coneixia amb el nom de "F.O.B.D." en honor del «Fell on Black Days» de Soundgarden, ja que utilitza la mateixa mètrica i té certes similituds musicals a aquesta cançó. Algunes versions del senzill de la cançó original pot trobar-se amb aquest nom. La lletra tracta sobre el càncer i com aquesta malaltia va matar la mare de Hetfield. Els seus pares eren membres de la Ciència Cristiana, i no creien en tractaments mèdics, ja que consideraven que això formava part de la voluntat de Déu.
Va ser inclosa posteriorment en l'àlbum S&M en una versió interpretada conjuntament amb la San Francisco Orchestra.
El videoclip fou dirigit per Samuel Bayer. Va ser rodat en diverses localitzacions de Los Angeles a principis de maig de 1996. Representa de forma surrealista el patiment humà amb imatges inspirades bàsicament en l'obra pictòrica de Hieronymus Bosch, ja que hi apareixen criatures i personatges de El jardí de les delícies, El carro de fenc i Ecce Homo. El videoclip fou guardonat amb el premi MTV Video Music Award al millor videoclip de rock (1996).
# Torre Ancón

La Torre Ancón o Torre de l'Ancón, també denominada Torre Guadaysa, Torre Guadaiza, Torre Guadysa i Torre Vigía Lancón, és una torre alimara situada a la costa occidental del municipi de Marbella, a la província de Màlaga. Igual que altres torres alimares del litoral mediterrani andalús, la torre formava part d'un sistema de vigilància de la costa emprat per àrabs i cristians i, com les altres torres, està declarada Bé d'Interès Cultural.
Es tracta d'una torre d'11,9 metres d'altura i 7,40 de diàmetre a la base i 5,20 metres al terrat. Està situada a la platja de l'Ancón, vocable en desús que es creu que pot significar petita cala. A la base inferior presenta un cos massís, amb un nucli interior de terra i pedra piconada i amb un revestiment exterior de maçoneria. A la planta alta, a 6,90 metres del terra, hi ha una entrada a un únic habitacle dotat de xemeneia i amb coberta en forma de cúpula. Al costat orientat al mar s'obre una petita finestra, des de la qual el guaita o torrer exercia la seva feina. És possible que, a mitjans del segle xviii, allotgés 'dos canons de quatre', la qual cosa va haver de comportar reformes arquitectòniques visibles a l'ampit del costat sud de la terrassa que presenta un rebaix sobre la resta del mateix.

## Referències

* 1 2 Temboury Álvarez, Juan. Torres almenaras (costa occidental) (en castellà). Màlaga: Diputación Provincial de Málaga, Instituto de Cultura, 1975. ISBN 84-500-6685-9.
* ↑ «Torre Ancón» (en castellà). Ajuntament de Marbella.
# Venceslau Brás Pereira Gomes

Venceslau Brás Pereira Gomes (Brasópolis (llavors São Caetano da Vargem Grande), 26 de febrer de 1868 — Itajubá, 15 de maig de 1966) va ser un advocat i polític brasiler; president de Brasil entre 1914 i 1918, amb un petit allunyament d'un mes el 1917 per una malaltia. El seu vicepresident va ser Urbano Santos da Costa Araújo.

## Referències

* ↑ «Venceslau Brás» (en portuguès brasiler). História Brasileira. Arxivat de l'original el 2017-06-27. [Consulta: 30 setembre 2023].
* ↑ Silva, Hélio. Venceslau Brás: era tempo de paz, 1914-1918 (en portuguès brasiler). Grupo de Comunicação Três, 1983.
# Burcard d'Ístria

Burcard d'Ístria o Burcard II de Moosburg (+1106 o 1107) fou comte de Moosburg, fill de Burchard I de Moosburg i germà gran de Burcard III que el va succeir al comtat.
Fou designat marcgravi d'Ístria per l'emperador en una data desconeguda abans de 1093, any en què se l'esmenta per primer cop exercint aquest càrrec en un diploma d'Enric IV junt amb altres nobles bavaresos. Aparentment només va portar el títol però mai va tenir un domini efectiu del marcgraviat. El 1101 fou nomenat vogt d'Aquileia i ja no torna a aparèixer com a marcgravi.
El 13 de febrer de 1107 ja era mort, però encara que no feia molt no se sap si va morir el mateix 1107 o l'any anterior. De la seva esposa Acica va deixar una filla de nom Matilda casada amb un Conrad que apareix com a Vogt d'Aquileia després de la mort de Burcard.

## Referències

* Medieval Lands Project: Nobility of Northern Italy (900–1100).
# Ain Johra-Sidi Boukhalkhal

Ain Johra-Sidi Boukhalkhal (en àrab عين جوهرة-سيدي بوخلخال, ʿAyn Jūhra-Sīdī Būẖalẖāl; en amazic ⵄⵉⵏ ⵊⵓⵀⵕⴰ) és una comuna rural de la província de Khémisset, a la regió de Rabat-Salé-Kenitra, al Marroc. Segons el cens de 2014 tenia una població total de 17.307 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Bosc Nacional de Buçaco

El Bosc Nacional de Buçaco (Bussaco en grafia antiga) és una àrea protegida situada a la serra del Buçaco, freguesia de Luso, municipi de Mealhada. El plantà l'Orde dels Carmelites descalços en el primer quart del segle xvii, delimitat pels murs alçats per l'orde per tal de limitar l'accés al bosc.
Els carmelites van construir també ací el Convent de Santa Cruz de Buçaco, per albergar l'orde monàstic, que va existir entre 1628 i 1834, data de l'extinció dels ordes religiosos a Portugal.
El 1888 comença a construir-se el Palau Reial al lloc del convent.
El Bosc Nacional del Buçaco conté espècies vegetals del món sencer importades per l'Orde dels Carmelites Descalços, incloent-hi el cèlebre cedre del buçaco (Cupressus lusitanica). Hi ha ací un hàbitat únic per a l'aladern, la distribució mundial del qual se circumscriu a les escasses hectàrees existents al Buçaco.
* Convent de Santa Cruz
* Ermita de Buçaco
* Palace Hotel de Buçaco
* Palau

## Referències

* ↑ «Título ainda não informado (favor adicionar)». ec.europa.eu.

## Enllaços externs

* Serra del Buçaco
* Galeria de Fotografies Arxivat 2009-09-05 a Wayback Machine.
* Fundació Mata do Bussaco Arxivat 2022-01-22 a Wayback Machine.
# Tu canción

Tu canción és una cançó composta per Raúl Gómez i Sylvia Santoro, interpretada pel duo de cantants Amaia Romero i Alfred García. Va ser escollida per representar Espanya al Festival de la Cançó d'Eurovisió 2018 en una gala especial del programa de televisió Operación Triunfo 2017.

## Festival d'Eurovisió
### Antecedents

El novembre de 2017, es va començar a especular sobre la possibilitat que el representant d'Espanya al Festival de la Cançó d'Eurovisió 2018 seria un dels concursants del programa Operación Triunfo 2017. El 4 de desembre d'aquell mateix any, el presentador del programa espanyol, Roberto Leal, va confirmar els rumors, en el marc de la sisena gala del programa. Finalment, el 23 de gener de 2018 es van revelar els temes candidats a representar Espanya.
El 29 de gener es va celebrar una gala especial al programa, titulada "gala Eurovisión". Tu canción va resultar seleccionada per representar Espanya amb un 43% dels vots de l'audiència.

## Referències

* ↑ «Alfred y Amaia cantarán 'Tu canción' de Raúl Gómez para ir a Eurovisión». , 23-01-2018 [Consulta: 30 gener 2018].
* ↑ «Eurovisión 2018 - Amaia y Alfred, elegidos para ir a Eurovisión 2018 con 'Tu canción'». , 30-01-2018 [Consulta: 30 gener 2018].
* ↑ eurovision-spain.com. «¡Escucha y vota las nueve canciones candidatas de OT para representar a España en Eurovisión!». [Consulta: 4 abril 2018].
* ↑ «Spain: Alfred & Amaia win OT 2017 Eurovision gala with "Tu canción" | wiwibloggs» (en anglès). , 30-01-2018 [Consulta: 4 abril 2018].
* ↑ «Eurovision Spain: Alfred & Amaia will fly to Lisbon! - ESCToday.com» (en anglès). , 30-01-2018 [Consulta: 4 abril 2018].
# Arad

«Arad» té aquests significats:
* Tel Arad, ciutat de Canaan avui en ruïnes.
* Arad (Israel), ciutat moderna d'Israel propera a Tel Arad.
* Arad (Romania), ciutat de Romania, capital de la província homònima.
* Arad (Iran), petita ciutat del sud de l'Iran.
* Ron Arad, dissenyador israelià.
* Roy Arad, artista i poeta israelià.
# Theodore Ritch

Theodore Ritch (Odessa, 1894 – 1943) fou un tenor rus. Durant els anys 1920 fou el tenor de l'Òpera de Chicago.
A Chicago el 1929–30 va cantar Leopold a La Juive amb Rosa Raisa, Charles Marshall i Alexander Kipnis. També va cantar The King of the Fools a Louise amb Mary Garden, Rene Maison, Maria Claessens i Vanni Marcoux. La temporada següent (1930–31) va cantar Ramon a La Navarraise, Gaston a Camille de Hamilton Forrest amb Garden i Charles Hackett, i també Cassio a Otello amb Marshall, Claudia Muzio, i Vanni-Marcoux.
La temporada 1927-1928 va cantar al Gran Teatre del Liceu de Barcelona.
Es va retirar a París, on sembla que s'hauria evadit de la Batuda del Velòdrom d'Hivern el juliol 1942, però va ser arrestat el 1943 i enviat a Drancy. Va morir en un tren que es dirigia a un camp de concentració, presumiblement Auschwitz, de Polònia.

## Enregistraments

* mp3 ♪ Puccini - 'Tosca': "E lucevan le stelle" ♪ (Opera Nederland webpage, with bio in Dutch and photo).

## Referències

* ↑ Almanac, artistes russos a Amèrica Nicholas Martianoff, Mark Alexander Stern - 1932 "El 1925 va aparèixer a l'Orchestra Hall en un recital juntament amb Mr. Theodore Ritch, llavors tenor de la Chicago Civic Opera, i molts altres.
* ↑ Òpera a Chicago 1850-1965, de Ronald Davis
# V. C. Andrews

Cleo Virginia Andrews (Portsmouth, Virgínia, 6 de juny de 1923 - 19 de desembre de 1986), més coneguda com a V. C. Andrews o Virginia C. Andrews fou una escriptora estatunidenca.
Quan era una adolescent patí una caiguda que li produí lesions que l'obligaren a romandre la resta de la seva vida en una cadira de rodes. Treballà com a artista comercial mentre publicava diverses novel·les curtes i relats en diferents revistes. Morí a l'edat de 63 anys de càncer de pit.

## Obra

Els seus treballs combinen el terror gòtic i la història d'una nissaga familiar, incloent-hi la descripció de terribles secrets o amors prohibits, en els que sovint hi apareix el tema de l'incest consentit entre ambdues parts.
L'èxit de les seves obres, entre elles Flowers in the attic (traduïdes a nombrosos idiomes) ha fet que un altre autor, Andrew Neiderman, hagi estat contractat després de la mort de l'autora per a continuar l'escriptura de novel·les que segueixen essent publicades amb el nom de V. C. Andrews.

## Referències

* 1 2 del Moral, Ada. «V.C. Andrews: La juventud es una vibora» (en castellà). Leer, 02-03-2017. [Consulta: 20 abril 2020].
* 1 2 Brinker, Nancy G. Promise Me: How a Sister's Love Launched the Global Movement to End Breast Cancer (en anglès). Potter/TenSpeed/Harmony, 2010, p. 261. ISBN 030771814X.

## Enllaços externs

* http://www.slate.com/id/2179380
* http://www.completevca.com/index.shtml
* http://www.fantasticfiction.co.uk/a/virginia-andrews/
* http://madteaparty.dreamhosters.com/vca/ Arxivat 2010-06-09 a Wayback Machine.